《赠临淮生六人赴京 其四 王胜祖》
明代·郑真

风满长江月满山，担书祇为叩贤关。杏林春色身先到，桂窟秋香手可攀。

天拱宸枢瞻汉阙，月临朔望换朝班。状元释褐今应见，觐省萱堂谒告还。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。